《樵闲为萧绍宗赋》
明代·陈谟

之子采樵何所之，樵闲倚石复移时。忽逢莺语思求友，偶值仙人还看棋。

山中乱云如雪屋，松下清风多紫芝。袖有长书君莫上，祗今且可醉吟诗。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。